**ДО**

**ВСИЧКИ ЗАИНТЕРЕСОВАНИ ЛИЦА**

**ОТНОСНО:** Разяснения по документация за участие в процедура за възлагане на обществена поръчка с предмет:“Изпълнение на строителни и монтажни работи по проект “Зелена и достъпна среда на град Гоце Делчев”, финансиран по Оперативна програма “Регионално развитие” 2007-2013г.”

**Уважаеми госпожи и господа,**

Във връзка с постъпили по електронна поща искания за разяснение по документация вх.№№70-00-270/08.04.2014 и 70-00-272/09.04.2014 за участие в процедура за възлагане на обществена поръчка с предмет: “Изпълнение на строителни и монтажни работи по проект “Зелена и достъпна среда на град Гоце Делчев”, финансиран по Оперативна програма “Регионално развитие” 2007-2013г.”, на основание чл. 29, ал. 1 от Закона за обществените поръчки, Ви уведомяваме следното:

**Въпрос №1:**

*„В Образец №3 „Техническа оферта за участие", в т.2 А) и Б) относно „Гаранционни срокове...", Възложителя изисква да бъде посочена „Фирмена гаранция".*

*Моля, Възложителя да поясни, цитираната „Фирмена гаранция", от чие име се декларира и в каква форма да бъде?”*

**Отговор на въпрос №1:**

Предложението за размера на гаранционните срокове за изпълнените видове работи, включени в предмета на поръчката, се попълва на посочените места в т. 2 от Техническата оферта (Образец №3), конкретно по б. “А” се попълва празното място, посочено за т. 8 от Наредба № 2/31.07.2003, а по б. “Б” се попълва празното място, посочено пред думата “години”. Гаранционните срокове се предлагат от участника, който подава офертата за участие в процедурата.

**Въпрос №2:**

*„В обявлението в раздел IV.2 „Критерий за оценка на офертите", един от показателите за оценяване е: "Предложен гаранционен срок (Г1 - Предложен гаранционен срок по чл. 20, ал.4, т.8 по Наредба № 2/31.07.2003г. и Г2- предложен гаранционен срок за доставените и монтирани съоръжения).*

*Моля Възложителя, да разясни, как следва да бъдат доказвани гаранционните срокове, за които са посочени стойности над минимално изискуемите, съгласно Наредба №2 от 31.07.2003 г.?*

*Възложителят ще изисква ли, доказателства от вида гаранционни писма, сертификати и др.подобни, за доказване на гарнционните срокове, касаещи доставените и монтирани съоръжения?*

**Отговор на въпрос №2:**

Участникът следва да предложи гаранционен срок относно видовете работи съобразно чл. 20, ал.4, т. 8 от Наредба № 2/31.07.2003г. и гаранционен срок за доставените и монтирани съоръжения по начина, посочен в Образец № 3 Техническа оферта, при спазване на указанията на възложителя относно минималните и максималните гаранционни срокове. В Документацията за участие в процедурата няма предвидено изискване за предоставяне на гаранционни писма, гранционни сертификати и др. подобни.

**Въпрос №3:**

*„В Приложение №2 към предлаганата цена - „Показатели на ценообразуване" Възложителят е посочил, че единичните цени следва да са формирани на база приети разходни норми съгласно УСН/78г., Building manager, Гауди. Допуска ли Възложителят, участника да предостави единични цени, изготвени на база трудовите норми в строителството или въз основа на собствени вътрешно фирмени разработки, основаващи се на подробно заснемане на съответните операции, в които са взети впредвид разходът на труд, материали и механизация, актуални и в съответствие със съвременните технологии и материали и съобразени с методите на полагане, предписани от производителите.”*

**Отговор на въпрос №3:**

В Приложение № 2 Показатели за ценообразуване към Предлагана цена (Образец №4) възложителят е посочил, че “единичните цени на отделите видове строителни и монтажни работи са съставени на база приети разходни норми, гарантиращи качеството на СМР”, а в скоби е направено примерно изброяване на подобни приети разходни норми: *УСН/78г., “Building manager” или “Гауди”.* Участникът може да използва и друга система на приети разходни норми, като в този случай трябва да установи, че същата гарантират качеството на СМР.

**Въпрос №4:**

*„В Приложение №2, образец 3а - моля възложителят ясно и изчерпателно да поясни формулата за отчитане на % на физически напредък по месеци и да разясни:*

1. *Какво представлява % на физически напредък?*
2. *На каква база се изчислява % на физически напредък?*
3. *За всички подобекти сумарно ли трябва да се определи % на физически напредък или за отделните поодбекти?*
4. *Работната диаграма и диаграмата на механизацията сумарно за целия проект ли да се представят или по строежи?*
5. *Какво има впредвид Възложителят с изискването, Участникът да предостави данните за подобектите в абсолютни стойности - за Работната диаграма и диаграмата на механизацията?”*

**Отговор на въпрос №4:**

Относно питанията в т.1, 2, т. 3: в Приложение №2 (образец № 3а) към Техническата оферта, в колоната “% на физически напредък” следва да се бъде посочван в проценти обема на изпълнените СМР, спрямо общия обем СМР за съответния строеж. Стойностите се посочват за всеки един от строежите.

 Относно питането по т. 4: Работната програма и диаграмата на механизация се представят за изпълнението на предмета на поръчката, следва да обхващат всички строежи и да имат обхват съгласно изискванията на възложителя.

 Относно питането по т. 5: Изразът “абсолютни стойности” е използван в пояснения към Методиката за оценка на офертите в частта за съпоставка между приложената диаграма на работната ръка и предложения линеен график, съответно между приложената диаграма на работната ръка и предложения линеен график. Пояснението е относно линейния график за изпълнение на поръчката и се отнася за стойностите, които следва да бъдат посочени от участника в този документ, в колоните, посочени в образец № 6а, да са конкретни числа, които да са безусловни.

**Въпрос №5:**

*„В Приложение №1 - Количествено - стойностна сметка:*

*Възложителят е указал непредвидени разходи (т. IV) в размер на 77 092,92лв. Това ли са непредвидените раздоди, които всеки участник следва да посочи в офертата си?”*

**Отговор на въпрос №5:**

В Приложение № 1 Количествено –стойностна сметка към Предлагана цена (Образец №4) е включен ред “Непредвидени разходи” на стойност 77 092,97, който не следва да се променя от участниците.

**Въпрос №6:**

*„В предадения от възложителя в тръжната документация xls файл са нанесени формули от Възложителя, които не са със закръгляване до втория знак. Допуска ли Възложителя, Участника да форматира таблиците със закръгление на формулите до втория знак?”*

**Отговор на въпрос № 6:**

Сумите, попълнени в Приложение № 1 Количествено –стойностна сметка към Предлагана цена (Образец №4) се закръгляват до втория знак.

**Въпрос №7:**

*„В проектите по част: Пътна-Проект за организация на движението- постоянна организация на движението са отбелязани видовете пътни знаци и вида на хоризонталната маркировка. Моля Възложителят да поясни как Участника да остойности позиция „Доставка и монтаж на стандартни пътни знаци“, като от чертежите е видно, че за 1 бр. стойка на някои места се монтира 1 брой пътен знак, на други- 2 броя, а на някои места и по 3 броя”*

**Отговор на въпрос №7:**

Проектът за постоянна организация на движението е съгласуван с писмо изх.№ 17143/02.04.2013г. на ОД на МВР Благоевград и участниците следва стриктно да се придържат към него при изготвянето на офертите си. Участниците следва да оферират единична цена за 1 бр.пътен знак по позиции с наименование "Доставка и монтаж на стандартни пътни знаци, включително доставка и монтаж на стойки за пътни знаци" от КСС, като предвидят спазването на всички нормативните изисквания за отстояние от бордюр и минимална височина от настилката в населени места, посочени в обяснителната записка към проекта. В единичната цена за доставка и монтаж на 1 бр.пътен знак следва да бъдат калкулирани единичната цена на знака с необходимата дължина на пътна стойка, включващи всички разходи за доставка и монтаж и в зависимост от това дали пътния знак се монтира самостоятелно или с други пътни знаци.

**Въпрос №8:**

*„Моля Възложителят да уточни за извозването на излишните земни маси и строителни отпадъци има ли регламентирано депо, какви са таксите за депониране и следва ли да бъдат включени в единичните цени за извозване на земни маси/строителни отпадъци.”*

**Отговор на въпрос №8:**

„Регионално депо за неопасни отпадъци на общините Гоце Делчев, Гърмен и Хаджидимово” се намира северозападно от гр. Гоце Делчев, местността „Мокра поляна”, землището на с. Добротино, близо до път 198 – Гоце Делчев – Петрич. Разстоянието от улиците, където ще се извършва смяната на водопроводната мрежа, до депото е около 5 км.

Таксите за депониране са както следва:

|  |  |  |
| --- | --- | --- |
| № | Вид отпадък | Такса депониране |
| 1. | строителни отпадъци | 1.50 лева за тон |
| 2. | земни маси примесени с чакъл, филц, баластра, камъни, бетони, асфалт и други | 1.50 лева за тон |
| 3. | чисти земни маси | без такса |

В оферираните единични цени на СМР, участниците включват всички разходи за качественото и цялостно изпълнение на СМР, включително и такси за депониране на строителни отпадъци и земни маси.

**С уважение,**

**ВЛАДИМИР МОСКОВ**

*Кмет на община Гоце Делчев*